open-index/open-wikipedia-markdown huggingface dataset:
Othonna wrinkleana

***Othonna wrinkleana*** is 'n struik wat endemies aan die Wes-Kaap is en kom in die Knersvlakte voor. Daar is vier subpopulasies en die plant word bedreig mynbou aktiwiteite en oorbeweiding.

## Bronne 
* Plants of the World Online
* REDLIST Sanbi
Maurice Maeterlinck

**Maurice Polydore Marie Bernard Maeterlinck** (29 Augustus 1862 – 6 Mei 1949), ook bekend as **Graaf** (of **Comte**) **Maeterlinck** van 1932, was 'n Belgiese dramaturg, digter en essayis wat Vlaams was maar in Frans geskryf het. Hy is in 1911 met die Nobelprys vir Letterkunde bekroon "uit waardering vir sy veelsydige literêre aktiwiteite, en veral vir sy dramatiese werke, wat onderskei word deur 'n rykdom van verbeelding en deur 'n poëtiese fantasie, wat soms openbaar in die gedaante van ’n sprokie, ’n diepe inspirasie, terwyl hulle op ’n geheimsinnige wyse ’n beroep doen op die lesers se eie gevoelens en hul verbeelding prikkel”. Die hooftemas in sy werk is die dood en die sin van die lewe. Hy was 'n leidende lid van die La Jeune Belgique-groep, en sy toneelstukke vorm 'n belangrike deel van die Simbolisme-beweging. In sy latere lewe het Maeterlinck voor geloofwaardige beskuldigings van plagiaat te staan gekom.

## Notas 
## Verwysings 
## Bronne 
* M. J. Moses, *Maurice Maeterlinck: A Study* (New York, 1911)
* E. Thomas, *Maurice Maeterlinck*, (New York, 1911)
* J. Bethell, *The life and Works of Maurice Maeterlinck* (New York, 1913)
* Archibald Henderson, *European Dramatists* (Cincinnati, 1913)
* E. E. Slosson, *Major Prophets of To-Day* (Boston, 1914)
* G. F. Sturgis, *The Psychology of Maeterlinck as Shown in his Dramas* (Boston, 1914)
* P. McGuinness, "Maeterlinck and the making of Modern Theatre" (Oxford, 2000)
Othonna taraxacoides

***Othonna taraxacoides*** is 'n struik wat endemies aan die Noord-Kaap is en kom van die Richtersveld tot by Kamieskroon voor en is deel van die Sukkulente Karoo.

## Bronne 
* Plants of the World Online
* REDLIST Sanbi
Landengte van Suez

duimnael|regs
Die **Landengte van Suez** is 'n 125 km wye landbrug wat tussen die Middellandse See en die Rooisee lê. Die Suezkanaal loop daardeur. Dit grens tussen die vastelande van Afrika en Asië. Onder dit loop die Suez- skeur, wat die vasteland van Egipte en Afrika met die Sinai-skiereiland skei. Dit is in Egipte geleë en verbind die Middellandse See en die Rooi See geografies. Soos baie ander landengtes, is dit 'n ligging van groot strategiese en historiese waarde, veral as gevolg van die teenwoordigheid van die Suezkanaal.

## Verwysings
Othonna rufibarbis

***Othonna rufibarbis*** is 'n struik wat endemies aan die Oos-Kaap is en kom van Oesterbaai tot by Addo voor. Die spesie het 'n voorkomsgebied van 1 496 km² en daar was vier subpopulasies maar twee is uitgestorwe weens die ontwikkeling van die stad Gqeberha. Daar is onlangs drie nuwe subpopulasies naby Kaap St. Francis ontdek en daar word vermoed dat daar meer is. Die plant staan habitat af aan behuisingskemas en indringerplante. 

## Bronne 
* Plants of the World Online
* REDLIST Sanbi
Othonna hallii

***Othonna hallii*** is 'n struik wat endemies aan die Wes-Kaap is in die Vanrhynsdorp-distrik tussen die Holrivier en Koekenaap en dit het 'n voorkomsgebied wat kleiner as 100 km² is. Daar is vyf subpopulasies. Die spesie het habitat afgestaan aan mynbou-aktiwiteite; dit bly nog steeds 'n bedreiging.

## Bronne 
* Plants of the World Online
* REDLIST Sanbi
Othonna natalensis

Die **Natal geelbossie** (*Othonna natalensis*) is 'n struik wat inheems aan Gauteng, KwaZulu-Natal, Limpopo, Oos-Kaap, Mpumalanga, Vrystaat asook Eswatini, Lesotho en Zimbabwe is.

## Bronne 
* Plants of the World Online
* REDLIST Sanbi
Walter Sisulu-universiteit

**Walter Sisulu-universiteit** (**WSU**) is 'n universiteit vir tegnologie en wetenskap geleë in die stede Mthatha, Oos-Londen (Buffalo City), Butterworth en Komani (Queenstown) in die Oos-Kaap, Suid-Afrika, wat op 1 Julie 2005 tot stand gekom het as gevolg van 'n samesmelting tussen Grens Technikon, Oos-Kaap Technikon en die Universiteit van Transkei. Die universiteit is vernoem na wyle Walter Sisulu, 'n prominente figuur in die stryd teen apartheid.

## Geskiedenis 
Die Universiteit van die Transkei is in 1976 in die tuisland van Transkei gestig, aanvanklik as 'n tak van die Universiteit van Fort Hare op versoek van die tuislandregering. Die Grens Technikon en Oos-Kaapse Technikon is in die laat 1980's en vroeë 1990's gestig.

As een van ses omvattende universiteite in Suid-Afrika, is WSU 'n ontwikkelingsuniversiteit wat op stedelike vernuwing en landelike ontwikkeling fokus deur te reageer op die sosio-ekonomiese behoeftes van die gemeenskap, handel en nywerheid deur wetenskap, tegnologie en innovasie.

## Administrasie en organisasie 
Die universiteit word volgens kampus en dan volgens fakulteit georganiseer:

* **Buffalo City (Oos-Londen)**
** Fakulteit Natuurwetenskappe, Ingenieurswese en Tegnologie
** Fakulteit Bedryfswetenskappe
* **Butterworth**
** Fakulteit Ingenieurswese en Tegnologie
** Fakulteit Bedryfswetenskappe
** Fakulteit Opvoedkunde
* **Komani (Queenstown)**
** Fakulteit Opvoedkunde en Skoolontwikkeling
** Fakulteit Ekonomie en Inligtingstegnologiestelsels
* **Mthatha**
** Fakulteit Gesondheidswetenskappe
** Fakulteit Opvoedkundige Wetenskappe
** Fakulteit Geesteswetenskappe, Sosiale Wetenskappe en Regte
** Fakulteit Natuurwetenskappe
** Fakulteit Handel en Administrasie

## Akademiese programme 
Die universiteit se 175 akademiese programme is ten volle geakkrediteer deur die Raad op Hoër Onderwys wat hoër onderwysgehalte regoor Suid-Afrika monitor. Daarbenewens is baie van die programme ook geakkrediteer deur hul onderskeie professionele liggame. Daar is programme wat in die volgende velde aangebied word:

* Ingenieurswese - Meganiese Ingenieurswese, Elektriese Ingenieurswese, Siviele Ingenieurswese, Bou-omgewing ens.
* Wetenskap
* Gesondheid
* Inligtingstegnologie
* Besigheidsbestuur
* Onderwys
* Mode en Kuns
* Joernalistiek en uitsaaiwese
* Toerisme en Gasvryheidsbestuur

## Verwysings 
## Eksterne skakel 
* Amptelike webwerf

Koördinate:
Othonna humilis

***Othonna humilis*** is 'n struik wat endemies is aan die Wes-Kaap en het 'n voorkomsgebied van 293 km². Die spesie kom van die Sederberg tot by die oostelike Koue Bokkeveld voor. Die plant is deel van die fynbos en word as seldsaam beskou.

## Bronne 
* Plants of the World Online
* REDLIST Sanbi
Tighennif

**Tighennif** (Arabies: تيغنيف, Berbers: ⵜⵉⵖⴻⵏⵏⵉⴼ) (voorheen Palikao tydens Franse kolonialisme) is 'n stad in die Mascara-staat in Algerië, met 'n bevolking van meer as 100 000, en dit is die tweede grootste stad in Wilaya  Mascara.
Bokkool

**Bokkool** kan na enige van die volgende artikels verwys:

## Plante 
* *Othonna oleracea*
* *Trachyandra falcata*
Othonna intermedia

***Othonna intermedia*** is 'n struik wat endemies is aan die Noord- en die Wes-Kaap. Die spesie het 'n voorkomsgebied van 6914 km². Dit kom van Kotzesrus tot by Loeriesfontein en Vredendal voor en is deel van die Sukkulente Karoo. Daar is tussen tien tot vyftien subpopulasies en die plant staan habitat af aan mynbou bedrywighede, stedelike en landbou ontwikkeling.

## Bronne 
* Plants of the World Online
* REDLIST Sanbi
Othonna daucifolia

***Othonna daucifolia*** is 'n struik wat endemies is aan die Noord-Kaap en kom in Namakwaland voor waar dit deel van die Sukkulente Karoo en Nama-Karoo is. Dit spesie het 'n voorkomsgebied van 14 257 km².

## Bronne 
* Plants of the World Online
* REDLIST Sanbi
Othonna rosea

***Othonna rosea*** is 'n struik en geofiet wat endemies aan die Noord-Kaap en die Wes-Kaap is. Die spesie is deel van die Sukkulente Karoo en kom van die Richtersveld tot by Nuwerus voor.

## Bronne 
* Plants of the World Online
* REDLIST Sanbi
Rietberg

Die **Rietberg** is 'n berg geleë in die Sarah Baartman-distriksmunisipaliteit, provinsie van die Oos-Kaap, in die suidelike deel van Suid-Afrika, 900 km suid van die hoofstad Pretoria. Rietberg is 587 meter bo seespieël geleë.

Die landskap rondom Rietberg is heuwelagtig in die noorde, maar na die suide is dit plat. Die hoogste punt in die omgewing het 'n hoogte van 889 meter en is 10,4 km noord van Rietberg. Daar woon ongeveer 30 mense per vierkante kilometer rondom Rietberg, 'n relatief klein bevolking. Die naaste groter dorp is Kirkwood, 3,5 km suidoos van Rietberg. Die gebied rondom Rietberg is feitlik heeltemal met bosse en gras bedek. In die streek rondom Rietberg is valleie buitengewoon algemeen.

Die gemiddelde temperatuur is 19 °C. Die warmste maand is Januarie, teen 25 °C, en die koudste Junie, teen 12 °C. Die gemiddelde reënval is 639 millimeter per jaar. Die natste maand is Oktober, met 98 mm reën, en die droogste Mei, met 24 mm.

## Verwysings
Othonna petiolaris

***Othonna petiolaris*** is 'n plant wat endemies aan die Noord-Kaap en die Wes-Kaap is. Dit het 'n voorkomsgebied van 3195&nbsp;km² en kom van die Gifberg en die noorde van die Sederberg voor. Die spesie is deel van die fynbos. Die plant het reeds 36% van sy habitat verloor aan gewasverbouing, die bedreiging bestaan steeds.

## Bronne 
* Plants of the World Online
* REDLIST Sanbi
Jimmy Stonehouse

**James Stonehouse** (gebore op 30 Maart 1964 in Krugersdorp) is 'n Suid-Afrikaanse rugbyafrigter en die hoofafrigter van Curriebekerspan die Pumas.

## Vroeë loopbaan 
Stonehouse het as speler vir Suidoos-Transvaal haker gespeel. Tydens sy speeldae was hy ook 'n onderwyser by Hoërskool Ermelo tussen 1984 en 1997 en het sukses behaal met die afrigting van hul eerste span, en hulle gelei tot die Kwarteindronde van die Direkteurstrofee in 1992 en na die halfeindronde van dieselfde kompetisie in 1993. Hy was ook van 1990 tot 1992, en van 1994 tot 1997 die afrigter van Suidoos-Transvaal se Cravenweek (onder-18)-span.

Hy het in 1998 by Hoërskool Waterkloof aangesluit as hul Direkteur van Rugby, wat hulle na die Blou Bulle hoërskolekampioenskap in 2003 gelei het, die eerste keer in 12 jaar. Hy het ook die Blou Bulle se Cravenweekspan in 2003 en 2004 afgerig.

Gedurende hierdie tyd het hy ook die Rusland o/19-span afgerig wat aan die FIRA Europese o.19-toernooi in Frankryk deelgeneem het, wat hulle gelei het tot 'n oorwinning in die Plaatkompetisie. Hy het ook die Rusland-sewesspan afgerig aangesien hulle vir die 2001 Rugbywêreldbeker-sewestoernooi in Argentinië gekwalifiseer het. Hy is as hoofafrigter van die Russiese nasionale rugbyspan aangestel, maar het kort daarna om gesinsredes na Suid-Afrika teruggekeer.

In 2004 het Stonehouse by die klubspan Pretoria Harlequins in die Blou Bulle se Carltonliga-kompetisie aangesluit en hulle na die halfeindronde in 2006 gelei, die eerste keer in 22 jaar wat hulle dié prestasie kon behaal. Hy is ook as die Blou Bulle se Cravenweek-afrigter vir 2007 en 2008 aangestel.

In 2005 en 2006 het hy die Blou Bulle se Vroue-sewesspan asook die nasionale vrouesewesspan afgerig wat die Afrika-toernooi in Uganda gewen het.

## Pumas 
Stonehouse het sy groot deurbraak in 2008 gemaak toe hy as hoofafrigter van die Pumas aangestel is.

## Toshiba Brave Lupus 
In Januarie 2015 het Stonehouse aangekondig dat hy die Pumas sal verlaat ná sewe jaar by die span om in April van dieselfde jaar by die Japannese Topliga-span *Toshiba Brave Lupus* aan te sluit.

## Verteenwoordigende spanne 
Hy het ook partykeer vir kort tye afrigting gedoen; hy was een van die afrigters van die Royal XV wat teen die Britse en Ierse Leeus gespeel het tydens hul 2009 toer in Suid-Afrika en die Suid-Afrikaanse Barbarians (Noord)-span wat teen Engeland tydens die 2012-Engeland-rugby-toer in Suid-Afrika gespeel het.

## Liggaamsbou 
Stonehouse het ook aan liggaamsboukompetisies deelgeneem. Hy het die Mnr. Suid-Afrika-kompetisie in 2005 gewen en in 2006 sesde in die Mnr-heelal-kompetisie gekom.

## Verwysings
Surveyor 6

**Surveyor 6** was die sesde ruimtetuig van die Amerikaanse onbemande Surveyor-program wat op die oppervlakte van die Maan geland het. Surveyor 6 het op *Sinus Medii* geland. Altesaam 30 027 foto's is na die Aarde versend.

Hierdie ruimtetuig was die vierde van die Surveyor-reeks wat 'n suksesvolle sagte landing op die Maan gedoen het, televisiefoto's na die landing verkry het, die oorvloed van die chemiese elemente in die maangrond bepaal het, landingsdinamikadata verkry het, termiese en radarreflektiwiteitsdata verkry het en 'n Vernier-enjinerosie-eksperiment uitgevoer het. Surveyor 6 was feitlik identies aan Surveyor 5, hierdie ruimtetuig het 'n televisiekamera, 'n klein staafmagneet (wat aan een voetstuk vasgemaak was) en 'n alfa-verstrooiingsinstrument sowel as die nodige ingenieurstoerusting gedra. Dit het op 10 November 1967 in *Sinus Medii* geland, 0,49 grade in breedtegraad en 1,40 grade W lengtegraad (selenografiese koördinate) – die middelpunt van die Maan se sigbare halfrond. Die ruimtetuig het alle beplande doelwitte bereik. Die suksesvolle voltooiing van hierdie sending het voldoen aan die Surveyor-program se verpligting teenoor die Apollo-program. Op 24 November 1967 is die ruimtetuig vir die twee weke lange maannag gesluit. Kontak is op 14 Desember 1967 gemaak, maar geen bruikbare data is verkry nie.

Maangrondopnames is met behulp van fotografiese en alfadeeltjie-terugstrooimetodes voltooi. 'n Soortgelyke instrument, die APXS, is aan boord van verskeie Mars-missies gebruik.

In 'n verdere toets van ruimtetegnologie is Surveyor 6 se enjins weer aangeskakel en vir 2,5 sekondes ontbrand om die eerste maan-opstyging op 17 November om 10:32 UTC te toets. Dit het 700 N se stukrag ontwikkel en het die voertuig 4 m van die maanoppervlak opgelig. Nadat dit 2,5 m beweeg het, het die ruimtetuig weer suksesvol sag geland en voortgegaan om te funksioneer soos ontwerp.

Surveyor 6 het naby die impakplek van Surveyor 4, wat 'n paar maande vroeër in Julie 1967 hier neergestort het, geland.

## Verwysings 
## Notas
Othonna cuneata

***Othonna cuneata*** is 'n struik wat endemies aan die Noord-Kaap en die Wes-Kaap is. Die spesie kom van die suidelike Namakwaland tot by die Sandveld, swartruggens en die Roggeveld voor.

## Bronne 
* Plants of the World Online
* REDLIST Sanbi
Suid-Afrikaanse Barbarians

**Suid-Afrikaanse Barbarians** is 'n uitnodigingsrugbyklub wat volgens die lyne van die Britse Barbarians gestileer is. Dit is in 1960 gestig deur Frank Mellish, die voormalige Springbokkeurder en bestuurder van 1951–52, saam met die voormalige president van die Natalse Rugbyunie, Harry Stacey. Die klub is direk by die Suid-Afrikaanse Rugbyunie geaffilieer.

## Klubkleure en embleem 
Die klub se kleure is 'n lig- en donkerblou bloktrui met 'n wit kortbroek. Spelers mag kouse van hul keuse dra (verkies gewoonlik hul eie klubsokkies). Die baadjie-kenteken is soortgelyk aan dié wat die Barbarians in 1929 gebruik het, hoewel speeltruie bloot 'n springende lammetjie op die linkerbors het.

## Geskiedenis 
Die klub se eerste inkarnasie was as 'n gekombineerde All Blacks- en Springbok-span onder die kapteinskap van Avril Malan, in 'n wedstryd teen Natal RFC tydens die All Blacks se toer na Suid-Afrika in 1960. Nog 'n "rooi letter"-dag in die klub se geskiedenis was toe hy die Britse Barbarians op toer in Port Elizabeth in 1969 verslaan het. Die klub se bestaan was daarna onseker, maar het in 1976 met die Quaggas, 'n Transvaalse Barbarians-span, saamgesmelt en 'n net-net nederlaag (31–32) teen die All Blacks se toerspan van daardie jaar aangeteken.

### Die professionele era 
Soos met ander Barbarian-klubs internasionaal het die klub gesukkel om wedstryde in die professionele era te kry hoewel dit 'n toer Walliese XV in Junie 1993 aangebied het toe (ten spyte van die insluiting van nege Springbokke en drie Namibiese internasionale spelers) was Wallis die gemaklike wenners, 56–17. Die SA Barbarians het later in dieselfde jaar na die VK getoer.
Thue Christiansen

[duimnael|210x210px| Die [vlag van Groenland, ontwerp deur Christiansen]]
**Thue Christiansen** (25 Februarie 1940 – 26 Junie 2022) was 'n Groenlandse onderwyser, visuele kunstenaar en politikus. Christiansen is veral bekend as die ontwerper van die huidige vlag van Groenland, wat op 21 Junie 1985 aangeneem is.  Christiansen, 'n opgeleide onderwyser, is in 1979 tot die Inatsisartut vir Siumut verkies toe Groenland tuisbestuur gekry het. Hy was die Groenlandse Minister van Kultuur en Onderwys van 1979 tot 1983.

Christiansen is oorlede op 26 Junie 2022 by sy huis in Hals, Denemarke. Hy was 82 jaar oud.

## Verwysings
Othonna ciliata

***Othonna ciliata*** is 'n struik wat endemies aan die Wes-Kaap is. Die spesie kom van Ceres tot by die Kaapse Skiereiland en Sir Lowryspas voor. Dit het 'n voorkomsgebied van 5342 km² en die plant is deel van die fynbos en renosterveld. Daar is tien gefragmenteerde subpopulasies met die grootste een op Tygerberg wat uit 500-700 plante bestaan. Die plant het reeds 75% van sy habitat afgestaan aan landbou aktiwiteite en stedelike ontwikkeling. Dit word tans bedreig deur oorbeweiding, indringerplante en onbehoorlike veldbrand bestuur. 

## Bronne 
* Plants of the World Online
* REDLIST Sanbi
Othonna lepidocaulis

***Othonna lepidocaulis*** is 'n struik wat endemies aan die Noord- en die Wes-Kaap is. Die spesie kom vanaf Garies tot by die Knersvlakte voor. Dit het 'n voorkomsgebied van 320 km² en daar minder as vyf subpopulasies. Die plant word as seldsaam beskou.

## Bronne 
* Plants of the World Online
* REDLIST Sanbi
Houthoekspruit

Die **Houthoekspruit** is 'n rivier wat in die verre-ooste van die Vrystaat in Suid-Afrika vloei. Die Houthoekspruit is 'n sytak van die Kliprivier en lê in die opvanggebied van die Vaalrivier.

## Oorsprong 
## Monding 
*

## Eksterne skakel 
* Google-kaart van die Houthoekspruit se ligging by Geonames.org (cc-by)

## Verwysings
Othonna osteospermoides

***Othonna osteospermoides*** is 'n plant wat endemies is aan die Wes-Kaap.

## Bronne 
* Plants of the World Online
* REDLIST Sanbi
Othonna perfoliata

Die **bobbejaankoolklimop** (*Othonna perfoliata*) is 'n plant en geofiet wat endemies aan die Noord-Kaap en die Wes-Kaap is. Die spesie kom vanaf die suidelike Namakwaland tot by die Bokkeveld-eskarp en die Weskus, en in die binneland tot by Matjiesfontein voor. Die plant is deel van die fynbos en het reeds 28% van sy habitat aan gewasverbouing en ontwikkeling afgestaan.

## Bronne 
* Plants of the World Online
* REDLIST Sanbi
Die Boekklub

***Die Boekklub*** is 'n TV-dramareeks, wat in die Karoo afspeel. Die reeks is vanaf 12 Januarie 2016 op KykNET (DStv kanaal 144) uitgesaai.Die reeks vertel die storie van Tom Niemandt wat 'n onverwagse oproep ontvang wat hom lei na die Karoo. Terwyl hy sin probeer maak van Merweville, die dorpie in die Karoo, ontmoet hy 'n groep mense wat sy lewe onherroeplik verander.

Die reeks is verfilm in Merweville, tussen Laingsburg en Beaufort-Wes, asook in Stellenbosch.

Seisoen 1 word Dinsdae aande 20h30 op KykNET uitgesaai.

Seisoen 2 en 3 word Dinsdae aande 20h00 op KykNET uitgesaai.

Die reeks is ook beskikbaar op Showmax.

## Rolverdeling 
* Armand Aucamp as Tom Niemandt
* Jana Cilliers as Anna Uys
* Paul du Toit as Gert Grobler
* Nicole Holm as Hanli Oberholzer
* Arno Marais as Herman Mouton
* June van Merch as Sofia Matthews
* Lee-Ann van Rooi as Gerwin Goliath
* Christia Visser as Lillie Human
* De Klerk Oelofse as Louwrens
* Anrich Herbst as Johan
* Tessa Denton as Isabel
* Antoinette Kellermann as Gertruida
* Pierre van Pletzen as Piet Smit
* Pietie Beyers as John
* Nicole Fortuin as Julia
* Margit Meyer-Rödenbeck as Vera Klopper
* Stian Bam as Altus

## Episodes 
### Seisoen 1 (2016) 
### Seisoen 2 (2017) 
### Seisoen 3 (2021)
Othonna euphorbioides

Die **doringkers** (*Othonna euphorbioides*) is 'n klein struikie wat endemies aan die Noord-Kaap is en kom van Steinkopf en Boesmanland tot by Kamiesberg voor. Die spesie is deel van die Sukkulente Karoo-plantegroei. Die plant word tot 150 mm hoog.

Daar is twee subspesies:
* *Othonna euphorbioides subsp. euphorbioides*
* *Othonna euphorbioides subsp. jarmilae* Halda

## Bronne 
* Plants of the World Online
* REDLIST Sanbi
* PlantzAfrica
Othonna cakilefolia

***Othonna cakilefolia*** is 'n struik wat endemies aan die Noord- en die Wes-Kaap is en kom van Vanrhynsdorp tot by Hondeklipbaai voor. Die spesie is onder andere deel van die Strandveld-plantegroei. Die plant word bedreig deur koring verbouing.

## Bronne 
* Plants of the World Online
* REDLIST Sanbi
Othonna cacalioides

***Othonna cacalioides*** is 'n struik wat endemies aan die Noord- en die Wes-Kaap is. Die spesie kom van die Bokkeveld-eskarp tot by die Gifberg voor. Die plant het 'n voorkomsgebied van slegs 20 km² en is deel van die fynbos. Die plant word bedreig deur oorbeweiding en onwettige versameling.

## Bronne 
* Plants of the World Online
* REDLIST Sanbi
Othonna cyclophylla

***Othonna cyclophylla*** is 'n struik wat endemies aan Namibië en die Noord-Kaap is. Die spesie kom in die suide van Namibië tot by Springbok en die westelike Boesmanland voor. Die plant is deel van die Sukkulente Karoo se plantegroei.

## Bronne 
* Plants of the World Online
* REDLIST Sanbi
Hans Knappertsbusch

duimnael|regs|Hans Knappertsbusch
**Hans Knappertsbusch** (12 Maart 1888 – 25 Oktober 1965) was 'n Duitse dirigent. Hy is veral bekend vir sy vertolkings van Wagner, Brucker en Richard Strauss se musiek. 

Knappertsbusch het die tradisionele roete vir 'n aspirant-dirigent in Duitsland gevolg. Hy het sy loopbaan begin as musikale assistent, waarna hy toenemend senior dirigentposte begin beklee het. In 1922, op 34-jarige ouderdom, is hy aangestel as algemene musiekdirekteur van die Beierse Staatsopera. Hy het die pos vir elf jaar beklee. In 1936 het die regering van die NSDAP hom afgedank. As vryskutdirigent was hy 'n gereelde gasdirigent in Wene en Bayreuth, waar sy uitvoerings van Wagner se opera Parsifal baie gewild was.

Knappertsbusch het hom nie tuis gevoel in die opnameateljee nie, en derhalwe is die bekendste opnames van sy werk gemaak tydens lewendige opvoerings in Bayreuth. Hy sterf op 77-jarige leeftyd, na 'n val die vorige jaar, waarvan hy nooit ten volle herstel het nie.  

## Verwysings 
## Bronne 
* 
* 
* 

## Eksterne skakels 
* 
* Hans Knappertsbusch diskografie
* Hans Knappertsbusch konsert databasis
* Hans Knappertsbusch diskografie
* Hans Knappertsbusch  Life and Work
Othonna graveolens

Die **Hottentotsboegoe** (*Othonna graveolens*) is 'n struik wat inheems aan Namibië en die Noord-Kaap is. Dit kom vanaf die suide van Namibië tot die Richtersveld voor. Die spesie is deel van die Sukkulente Karoo se plantegroei.

## Bronne 
* Plants of the World Online
* REDLIST Sanbi
Siklopropaan

In organiese chemie is **siklopropaan** 'n sikloalkaan met die molekulêre formule () wat uit drie metileengroepe (CH) wat aan mekaar gekoppel is om 'n ring te vorm bestaan. Die klein grootte van die ring skep aansienlike ringspanning in die struktuur. Siklopropaan self is hoofsaaklik van teoretiese belang, maar baie van sy afgeleides is van kommersiële of biologiese belang.

## Geskiedenis 
Siklopropaan is in 1881 deur die Oostenrykse chemikus August Freund ontdek, wat ook die korrekte struktuur vir die stof in sy eerste referaat voorgestel het. Freund het 1,3-dibroompropaan met natrium behandel, wat deur 'n intramolekulêre Wurtz-reaksie direk na siklopropaan verander is. Die opbrengs van die reaksie is in 1887 deur Gustavson verbeter met die gebruik van sink in plaas van natrium. 

Siklopropaan het geen kommersiële toepassing gehad nie totdat Henderson en Lucas sy narkose-eienskappe in 1929 ontdek het, Industriële produksie het teen 1936 begin. 

### Narkose 
Siklopropaan is in kliniese gebruik ingestel deur die Amerikaanse narkotiseur Ralph Waters. Narkose deur middel van inaseming van 'n siklopropaan en suurstofmengsel was vinnig en nie onaangenaam nie. Maar aan die einde van langdurige narkose kon pasiënte egter 'n skielike afname in bloeddruk ervaar, wat moontlik kon lei tot hartritmeprobleme, 'n reaksie bekend as "siklopropaanskok". Om hierdie rede, sowel as die hoë koste en die plofbare aard daarvan, is dit in die laaste tyd slegs vir die induksie van narkose gebruik, en was sedert die middel 1980's nie vir kliniese gebruik beskikbaar nie.

## Struktuur, binding en reaksie 
duimnael|links|120px|Orbitale oorvleueling van siklopropaan
Die driehoekige struktuur van siklopropaan vereis dat die bindingshoeke tussen koolstof-koolstof kovalente bindings 60° moet wees. Benewens ringspanning, het die molekule ook spanning as gevolg van die verduisterde konformasie van sy waterstofatome. As sodanig is die bindings tussen die koolstofatome aansienlik swakker as in 'n tipiese alkaan, wat baie hoër reaktiwiteit tot gevolg het.
duimnael|'n piretroïed
Daar is talle siklopropaan-afgeleides. Baie biomolekules en farmaseutiese middels het die siklopropaanring. Die piretroïede is die basis van baie insekdoders. Verskeie siklopropaan-vetsure is ook bekend.

### Reaksies 
As gevolg van die verhoogde π-karakter van sy C-C bindings, kan siklopropaan in sekere gevalle soos 'n alkeen reageer. Dit ondergaan byvoorbeeld hidrohalogenering met anorganiese sure om lineêre alkielhaliede te gee: 
geen|links|x
Gesubstitueerde siklopropane reageer ook, volgens Markovnikov se reël. Gesubstitueerde siklopropane kan oksidatief byvoeg tot oorgangsmetale, in 'n proses wat "aktivering van siklopropaan koolstof-koolstofbinding" genoem word.

## Aantekeninge 
## Verwysings
Leeurivier (Vaal, Noord-Kaap)

:Nota: *Vir ander riviere met dieselfde naam, sien Leeurivier (dubbelsinnig).*

Die **Leeurivier** is 'n spruit wat in die Noord-Kaap in Suid-Afrika vloei. Dit ontspring naastenby by  en mond uit in die Vaalrivier noord van Kimberley by .
Hottentotsboegoe

**Hottentotsboegoe** kan verwys na:

* Die spesie *Agathosma gonaquensis*.
* Die spesie *Othonna graveolens*.
* Die spesie *Pteronia onobromoides*.
Leeubergrivier

:Nota: *Vir ander riviere met dieselfde naam, sien Leeurivier (dubbelsinnig).*

Die **Leeubergrivier** is 'n lopie wat in Namakwaland in die Noord-Kaap van Suid-Afrika vloei. Die monding is noord van Loeriesfontein by , in die opvanggebied van die Olifantsrivier.
Othonna gymnodiscus

***Othonna gymnodiscus*** is 'n struik wat endemies is aan die Oos- en die Wes-Kaap. Die spesie kom van die Sederberg tot by Port Elizabeth voor. Die plant is deel van beide die fynbos en Sukkulente Karoo plantegroei.

## Bronne 
* Plants of the World Online
* REDLIST Sanbi
Leeurivier (Omaruru)

:Nota: *Vir ander riviere met dieselfde naam, sien Leeurivier (dubbelsinnig).*

Die **Leeurivier** is 'n lopie wat in die Erongo-streek in Namibië vloei. Die spruit mond uit in die Omarururivier.

Die gebied is 240&nbsp;km noordwes van Windhoek, die hoofstad van die land.
Othonna heterophylla

***Othonna heterophylla*** is 'n struik en geofiet wat endemies aan die Noord- en die Wes-Kaap is.

## Bronne 
* Plants of the World Online
* REDLIST Sanbi
Othonna herrei

***Othonna herrei*** is 'n struik wat endemies aan die Noord-Kaap en deel van die Richtersveld is. Die spesie het 'n voorkomsgebied van 517 km² en daar is vier subpopulasies. Die plant word bedreig deur versamelaars wat die plante opgrawe vir handelsdoeleindes.

## Bronne 
* Plants of the World Online
* REDLIST Sanbi
Koringspruit

Die **Koringspruit** is 'n spruit wat sentraal in die Vrystaat in Suid-Afrika vloei. Die Koringspruit is 'n sytak van die Modderrivier en lê in die opvanggebied van die Oranjerivier.

## Monding 
* 20 km oos van Bloemfontein.

## Eksterne skakel 
* Google-kaart van die Koringspruit se monding by Geonames.org (cc-by)

## Verwysings
Löwenrivier

:Nota: *Vir ander riviere met dieselfde naam, sien Leeurivier (dubbelsinnig).*

Die **Löwenrivier** (of Leeurivier) is 'n rivier wat in die Karas-streek in Namibië vloei. Die rivier mond uit in die Visrivier, wat op sy beurt as 'n regtersytak by die Oranjerivier aansluit.
duimnael|center|300px|Löwenrivier tydens die reênseisoen vanaf die C12-pad gesien
## Eienskappe 
Die Löwenrivier ontspring in die Karasbergberge sowat 70 kilometer suid van Keetmanshoop, en word deur die Nautedam voor sy mond opgedam. Die Löwenrivier vorm dus die hoofwatertoevoer vir die stad Keetmanshoop en is die middelpunt van die Naute-ontspanningsgebied.
Klipfonteinrantpas

Die **Klipfonteinrantpas** is ‘n bergpas in die gebied Agter-Pakhuis in die Wes-Kaap.

Hierdie kort gruispas is by 32° 04′ 23″ suid en 19° 08′ 46″ oos, op die R364-streeksroete en net oos van die Engelsman se graf. Dit is noordoos van Clanwilliam en in die omgewing van die Pakhuispas, Botterkloofpas en Hoek se Bergpas.

Dit bereik ‘n hoogte van 561 m bo seevlak en ‘n maksimum helling van 1:11.

## Lees ook
*Lys van bergpasse in Suid-Afrika

## Bronne 
* Klipfonteinrant Pass (R364/P542) by www.mountainpassessouthafrica.co.za.  URL besoek op 30 Julie 2022.
* Slingsby, Peter: Cederberg -The touring map. www.slingsbymaps.com, 2022,
Otjimakururivier

Die **Otjimakururivier** is 'n rivier wat in die Erongo-streek in Namibië vloei. Die spruit mond uit in die Omarururivier, oos en stroomop van Omaruru.

## Oorsprong 
Koördinate
Omarururivier

Die **Omarururivier** is 'n hoofrivier wat oos na wes deur die Erongo-streek in die weste van Namibië vloei. Die rivier ontspring in die Etjoberge, vloei verby die dorp Omaruru en die nedersetting Okombahe. Dit mond enkele kilometers noord van Hentiesbaai uit in die Atlantiese Oseaan. Die Erongo-streek is 240&nbsp;km noordwes van Windhoek, die hoofstad van die land.

Die Omaruru is 'n kortstondige rivier met 'n gemiddelde afloop van ongeveer 40 miljoen kubieke meter per jaar. Sy paleokanale vorm 'n ondergrondse delta van die Namibwoestyn. Sy opvanggebied (insluitend sy sytakke) word geskat op tussen 11&nbsp;579 en 13&nbsp;100 vierkante kilometer (5 100 vk myl).

## Sytakke 
Die Leeurivier en die Okandjourivier is klein regtersytakke van die Omaruru.

Linkersytakke: Otjimakuru-, Goab-, Spitzkopriviere.
President van Oekraïne

Die **President van Oekraïne** is die staatshoof van Oekraïne. Die president verteenwoordig die nasie in internasionale betrekkinge, administreer die buitelandse politieke aktiwiteite van die land, voer onderhandelinge en teken internasionale verdrae. Die president word direk deur die burgers van Oekraïne verkies vir 'n ampstermyn van vyf jaar (of die presidensiële verkiesing vroeg of geskeduleer is), maar die ampsbekleërs word beperk tot twee termyne agtereenvolgens. Die huidige president is Wolodimir Zelenski wat op 20 Mei 2019 ingehuldig is.

## Ampsbekleërs 

Lêer:Leonid Kravchuk.jpg|1steLeonid Kraftsjoek1991–1994
Lêer:Ukraine.LeonidKuchma.01.jpg|2deLeonid Koetsjma1994–2005
Lêer:Портрет 3-го президента України Віктора Ющенка (cropped).jpeg|3deWiktor Joesjtsjenko2005–2010
Lêer:Viktor Yanukovych official portrait (cropped).jpg|4deWiktor Janoekowitsj2010–2014
Lêer:Oleksandr Turchynov March 2014 (cropped).jpg|(Waarnemend)Oleksandr Toertsjinof2014
Lêer:Official portrait of Petro Poroshenko.jpg|5dePetro Porosjenko2014–2019
Lêer:Volodymyr Zelensky Official portrait (cropped).jpg|6deWolodimir Zelenski2019–hede

## Eksterne skakels 
* Amptelike webwerf van die Presidentskap van Oekraïne
Othonna membranifolia

***Othonna membranifolia*** is 'n struik wat endemies aan die Oos-Kaap is en kom van die Van Stadensrivier tot by die Swartkopsrivier voor. Die plant is laas in 1932 gewaar en word moontlik bedreig deur gewasverbouing, ontwikkeling en indringerplante.

## Bronne 
* Plants of the World Online
* REDLIST Sanbi
Witteberge

Die **Witteberge** is 'n sandsteen-bergreeks wat deel uitmaak van die Drakensberge se voorheuwels in die oostelike Vrystaatprovinsie. Dit is geleë op die hoëveld in die sentrale deel van Suid-Afrika, sowat 300&nbsp;km suid van Pretoria, die hoofstad. Die bergreeks vorm die westelike en noordelike rand van die Brandwaterkom, so genoem weens die Brandwaterrivier wat oos van die berg deur 'n groot bekken vloei.

Die Witteberge strek vir 42&nbsp;km in 'n noord-suidrigting. Die hoogste punt is Swartkrans, 2&nbsp;316 meter bo seespieël.

Die volgende berge lê in dele van die Witteberge:
* Eerste Piramide
* Jacobsberg
* Klein Thababosigo
* Loskop
* Morkelberg
* Oorsprongberg
* Rooikrans
* Sinkoijellashoed
* Suikerbosrant
* Swartkrans
* Tepelkop
* Tweede Piramide
* The Sphinx

## Fotogalery 

2011 4Peaks, Moolmanshoek - panoramio (4).jpg|Bergkruin te Moolmanshoek
2011 4Peaks, Moolmanshoek - panoramio (3).jpg|Omgewing van Moolmanshoek
Thabo Mofutsanyane, South Africa - panoramio.jpg|Bergrif te Holhoek-gasteplaas

## Kyk ook
* Witteberg, Oos-Kaap
* Rooiberge, 'n aansluitende bergreeks
Othonna cremnophila

***Othonna cremnophila*** is 'n struik wat endemies aan die Noord-Kaap is. Die spesie kom in die middel van die Richtersveld voor en het 'n voorkomsgebied van slegs 40 km². Daar is twee subpopulasies wat bedreig word deur oorbeweiding en handel met sukkulente.

## Bronne 
* Plants of the World Online
* REDLIST Sanbi
Othonna othonnites

***Othonna othonnites*** is 'n struik wat endemies aan die Wes-Kaap is.

## Bron 
* Plants of the World Online
Othonna tephrosioides

***Othonna tephrosioides*** is 'n struik wat endemies aan die Wes-Kaap is. Die spesie kom by Matjiesfontein voor en is deel van die Nama-Karoo plantegroei.

## Bronne 
* Plants of the World Online
* REDLIST Sanbi
Huabrivier

duimnael|280px|Woestynolifante in die Huabrivier
Die **Huabrivier** is 'n niestandhoudende rivier in die Kunene-streek in die noordweste van Namibië. Sy bron is suidoos van Kamanjab, vanwaar dit weswaarts deur Mopanie-savanne vloei totdat dit die Skedelkus en die Atlantiese Oseaan bereik.

## Sytakke van die Huab
* Klein-Omarururivier
* Soutrivier 
* Aba-Huab, 
* Ongwati en Klipriviere.
Die Huab se opvanggebied (insluitend sy sytakke) word geskat op tussen 14&nbsp;800 en 16&nbsp;465 km2, en sluit die dorp Khorixas sowel as die nedersettings Kamanjab, Fransfontein en Anker in. Die Twyfelfontein-wêrelderfenisgebied is op die oewer van die Aba Huab geleë.

## Natuurskoon
Die natuurskoon is merkwaardig gevarieerd en dramaties: kameeldoring-, mopanie- en anabome langs die kante van die rivierbedding, groot sandvalleie is besaai met reusagtige rotsblokke en klipperige heuwels, rooirotsberge spits die horison en massiewe sandduine besaai met swart vulkaniese rotse laat die olifante wat onder hulle loop, klein lyk.

Die Huab is welbekend vir sy woestynolifantbevolking wat boerdery-aktiwiteite in gevaar stel, maar ook 'n potensiële toeriste-aantreklikheid is.

## Verwysings
Sclerocarya

***Sclerocarya*** is 'n genus of plante in die Anacardiaceae familie.

Daar is twee spesies in die genus:

* *Sclerocarya birrea* (A.Rich.) Hochst. — sub-Sahara Afrika, Madagaskar
::*S. birrea* subsp. *caffra* (Sond.) Kokwaro
::*S. birrea* subsp. *multifoliolata* (Engl.) Kokwaro
::*S. birrea* subsp. *birrea*
* *Sclerocarya gillettii* Kokwaro — oos Kenia 

## Verwysings 
## Eksterne skakels
Sclerocarya gillettii

***Sclerocarya gillettii*** is 'n spesie van plant in die Anacardiaceae familie. Dit is endemies aan Kenia.

## Verwysings
Pentzia

***Pentzia*** is 'n genus van plante in die Asteraceae familie.

Die genus is vernoem na die Sweedse plant versamelaar Hendrik Christian Pentz, 1738–1803.

## Spesies 
## Verwysings
Othonna gregorii

***Othonna gregorii*** is 'n struik wat endemies aan Australië is. Die spesie kom in al die state behalwe Tasmanië voor.

## Bron 
* Plants of the World Online
Siklobutaan

In organiese chemie is **siklobutaan** 'n sikloalkaan en organiese verbinding met die formule (). Siklobutaan is 'n kleurlose gas en is kommersieel beskikbaar as 'n vloeibare gas. Afgeleides van siklobutaan word siklobutane genoem. Siklobutaan self is van geen kommersiële of biologiese betekenis nie, maar meer komplekse afgeleides is belangrik in biologie en biotegnologie.

## Geskiedenis 
Siklobutaan is vir die eerste keer in 1907 deur James Bruce en Richard Willstätter gesintetiseer deur siklobuteen in die teenwoordigheid van nikkel te hidrogeneer.

Baie metodes bestaan nou vir die bereiding van siklobutane, insluitend die dimerisering van alkene in die teenwoordigheid van UV-lig, en reduksie van 1,4-dihalobutane met reduserende metale.

## Struktuur 
Die bindingshoeke tussen koolstofatome is onder aansienlik spanning en het as sodanig laer bindingsenergieë as verwante lineêre of ongespanne koolwaterstowwe, bv. butaan of sikloheksaan. As sodanig is siklobutaan onstabiel bo ongeveer 500&nbsp;°C.

Die vier koolstofatome in siklobutaan is nie koplanêr nie.  In plaas daarvan neem die ring tipies 'n gevoude of "gerimpelde" vorm aan en daarom is die C-C-C-hoek minder as 90°.  Een van die koolstofatome maak 'n hoek van 25° met die vlak wat deur die ander drie koolstofatome gevorm word. Op hierdie manier word sommige van die verduisterende interaksies verminder. Die bouvorm staan ook bekend as 'n "vlinder". Die molekule verander spontaan tussen ekwivalente geplooide konformasies:
:geen|330px

## Siklobutane in biologie en biotegnologie 
Afgeleides van siklobutaan word wyd in biologie en biotegnologie gevind.
:geen|links|300px
'n Ongewone vorm van siklobutaan, genaamd pentasikloanammoksiensuur, word in sekere bakterieë aangetref.

Siklobutaanfotodimere word in die liggaam gevorm deur fotochemiese reaksies, wat tot die koppeling met die C=C dubbelbinding van pirimidiene lei. 'n Genetiese siekte, genaamd *Xeroderma pigmentosa*, verhoed die herstel van die fotodimere in die liggaam en veroorsaak velverkleuring en kankergewassse

links|130px
Karboplatien (links) is 'n teenkankermiddel afkomstig van silkobutaan-1,1-dikboksielsuur.

## Aantekeninge 
## Verwysings
Bronxrivier

[duimnael|Die Bronxrivier in Shoelace Park, in [The Bronx.]]
Die **Bronxrivier** (), ongeveer 39 km lank, vloei deur suidoos New York-deelstaat in die Verenigde State en dreineer 'n gebied van 99 km2 (38,4 vk. myl). 

Dit het oorspronklik ontstaan in wat nou die Kensico Reservoir is, in Westchester County noord van New York Stad. Met die bou van die Kensicodam in 1885 is die rivier egter van sy natuurlike bolope afgesny en vandag dien 'n klein sytakstroompie as sy bron. Die Bronxrivier vloei suid verby White Plains, dan suid-suidwes deur die noordelike voorstede in New York, en gaan deur Edgemont, Tuckahoe, Eastchester en Bronxville . Dit vorm die grens tussen die groot stede Yonkers en Mount Vernon, en vloei in die noordelike punt van The Bronx, waar dit Oos-Bronx van Wes-Bronx verdeel, suidwaarts deur Bronx Park, New York Botaniese Tuin en die Bronx-dieretuin en gaan voort deur woonbuurte van die Suid-Bronx. Dit mond uit in die East River, 'n getystraat wat met Long Island Sound verbind is, tussen die Soundview- en Hunts Point-woonbuurte.

## Besoedeling 
links|duimnael| Die ingang na die New York Botaniese Tuin.
Gedurende die 19de en 20ste eeue het die rivier 'n natuurlike riool geword waarin industriële afval elke dag gestort is. 'n Vroeë meule aan die geïndustrialiseerde rivier was die Lorillard Snuifmeul, wat op die terrein van die New York Botaniese Tuin bewaar is. Met die afname in vervaardiging in die gebied, het die rivier voortgegaan om waterbesoedeling te ondervind van die gemeenskappe wat langs sy oewers woon. In Desember 1948 is die vloei van die Bronxrivier verander om 'n kromme in sy loop in Bronxville uit te skakel, om grond in die ou rivierbedding te herwin waarop 'n toevoeging tot die Lawrence-hospitaal gebou kon word. Tydens die uitgrawings is 'n groot sandbank ontbloot waar sand oor honderde jare by die draai opgehoop het en 'n sandstrand gevorm het.

In die 21ste eeu het omgewingsdrukgroepe, insluitend die *Bronx River Alliance*, voorgestel dat die rivier moet terugkeer na sy oorspronklike toestand as 'n skoon waterweg. Kragtens 'n ooreenkoms van 28 November 2006 het die munisipaliteite van Scarsdale, White Plains, Mount Vernon en Greenburgh ingestem om teen 1 Mei 2007 die storting van riool in die Bronxrivier te staak.

## Verwysings
Soutrivier (Huab)

Die **Soutrivier** is 'n rivier wat in die Kunene-streek in Namibië vloei. Die rivier mond uit aan die linkerbank van die Huabrivier.

Die opvanggebied is 400&nbsp;km noordwes van Windhoek, die hoofstad van die land.
Othonna pavonia

***Othonna pavonia*** is 'n struik wat endemies aan die Noord-, Oos- en die Wes-Kaap is. Die spesie kom vanaf De Aar tot by Beaufort-Wes en oos tot by Cradock voor en is deel van die Nama-Karoo plantegroei. 

Tot en met die 1970's was die plant volop oor 'n voorkomsgebied van 53 060 km². Sedertdien het sy getalle drasties afgeneem en die twee groot projekte *Great Escarpment Biodiversity Project* (2005-2010) en die *Karoo BioGaps Project* (2015-2017) het net twee plante geïdentifiseer. Daar word vermoed dat dit is as gevolg van oorbeweiding en droogtes. Daar is groot onsekerheid oor die presiese afname van die bevolking. Moontlike skaliegasontginning is ook 'n bedreiging.

## Bronne 
* Plants of the World Online
* REDLIST Sanbi
Anton Bresler

**Anton Bresler** (gebore 16 Februarie 1998 in Windhoek, Namibië) is 'n internasionale rugbyspeler wat op die slotposisie speel. Hy speel sedert 2021 vir Racing 92 (Frankryk), nadat hy aanvanklik vir Edinburgh Rugby (Skotland) en Worcester Warriors (Engeland) uitgedraf het.

## Loopbaan 
Anton Bresler is in Namibië gebore, soos die res van sy familie, maar het in Durban, Suid-Afrika grootgeword. Hy het ook al laat blyk dat hy homself as 'n Suid-Afrikaner beskou en dat hy ’n Springbokondersteuner is..

Hy het op hoërskool begin rugby speel.. Die atmosfeer en kameraadskap in sy skoolspan het hom geïnspireer om 'n loopbaan in rugby te kies. Hy het hierna by die Sharks aangesluit, by wie hy in die verskillende ouderdomskategorieë gevorder het.

Hy het sy Suid-Afrikaanse loopbaan by die Natalse Haaie in die 2009-2010-seisoen begin. Hy het die eerste wedstryd van sy loopbaan op 25 Februarie 2010 teen die Grens Bulldogs gespeel tydens 'n Vodacombeker-wedstryd. Die eindtelling was 69 - 8 in die guns van die Haaie. Hierna het hy een-en-veertig keer vir die Sharks in die Superrugbykompetisie uitgedraf, van 2011 tot 2014 .

In 2014 het hy by Edinburgh Rugby in Skotland aangesluit en so sy kinderdroom verwesenlik om oorsee te speel. Hy het verkies om by 'n Skotse span aan te sluit omdat hy talle vriende gehad het wat daar gespeel het en omdat hy die hoop gekoester het om eendag teen Paul O'Connell te speel, vir wie hy bewonder . Bresler het in 2015 vir Edinburgh in die eindstryd van die Europese Uitdaagbeker uitgedraf. Edinburgh moes egter uiteindelik die knie buig teen Gloucester Warriors, met 'n telling van 13 - 19 .

In 2017, na vier seisoene by Edinburgh Rugby, het hy Skotland vir Engeland verlaat en by Worcester Warriors aangesluit . Hy het vyf seisoene vir Worcester gespeel. Geleenthede om vir Worcester uit te draf het egter met verloop van tyd meer geringer geword weens die opkoms van spelers soos Andrew Kitchener en Justin Clegg. Hy het derhalwe besluit om Worcester Warriors in 2021 te verlaat  .

Hy het in November 2021 by Racing 92 aangesluit . Volgens Bresler was dit 'n groot en onverwagse geleentheid .

## Familie 
Sy neef, die Namibiese internasionale speler Tinus du Plessis, is ook 'n professionele rugbyspeler. Du Plessis het reeds vir Cornish Pirates en London Wasps uitgedraf  .

## Spelstyl 
Bresler beskryf homself, "soos enige Suid-Afrikaanse speler," as 'n aggressiewe en fisieke speler .

## Spanne en prestasies 
;Natalse Haaie
* Wenner van die Curriebeker in 2010
* Curriebeker-finalis in 2011 en 2012

;Sharks
* 2012 Super Rugby finalis

;Edinburgh Rugby
* Finalis van die Europese Uitdaagbeker in 2015

## Verwysings
Barry Ronge

**Barry Johann Ronge** (1948 - 3 Julie 2022) was ‘n Suid-Afrikaanse joernalis, rubriekskrywer, skrywer, omroeper, filmresensent en humoris. Hy was een van die land se bekendste filmresensente sowel as een van sy mees gelese (en bespreekte) rubriekskrywers.

Ronge is in Hillbrow, Johannesburg, gebore en het aan die Wes-Rand grootgeword waar hy by die Hoërskool Florida Park op skool was. Hy het sy studies aan die Universiteit van die Witwatersrand voltooi, waarna hy 'n onderwysloopbaan aan die St. John's Kollege begin het, gevolg deur 'n tien jaar lange diens as 'n dosent in letterkunde aan die Universiteit van die Witwatersrand. Hy het later gaan werk in die gedrukte en elektroniese media en 'n  joernalis geword wat in die kunste spesialiseer.

Ronge is veral bekend vir sy *Spit and Polish* rubriek in die *Sunday Times*, sy fliekresensies vir dieselfde koerant en sy Sondagaandprogram op Radio 702. Nadat hy 27 jaar lank vir die *Sunday Times* geskryf het, het is sy laaste rubriek op 23 Februarie 2014 gepubliseer. In 2015 het die *Sunday Times* sy prys vir Suid-Afrikaanse letterkunde herdoop na die Barry Ronge-fiksieprys.

Hy sterf op 3 Julie 2022 in sy tuisstad Johannesburg. 

## Boeke 
* ''Spit 'n Polish*, 2006, Penguin Books SA, 

## Toekennings 
* Thomas Pringle Award for Reviews, English Academy of South Africa, 2005

* Barry Ronge Fiction Prize longlist.

## Verwysings 
## Eksterne skakels 
* Barry Ronge se bladsy by die *Sunday Times''
* Barry Ronge se bladsy by 702
Noky Simbani

**Nokuthaba Simbani** (gebore 9 Januarie 1997 in Derbyshire) ook bekend as **Noky Simbani**, is 'n Zimbabwiese-Britse model en skoonheidskoningin, wenner van Mejuffrou Heelal Groot-Brittanje 2022. Sy was voorheen wenner van Mejuffrou Groot Engeland in 2017.

## Biografie 
Simbani is gebore en getoë in Derbyshire, Engeland. Sy is 'n gegradueerde van die Universiteit van Birmingham met 'n meestersgraad in Chemiese ingenieurswese. Sy is 'n kommersiële bankier en is die hoof van sakegroei landwyd.

## Skoonheidskompetisie 
Simbani het haar loopbaan as skoonheidskoningin in 2017 begin, sy is as Mejuffrou Groot Engeland 2017 gekroon en deur Cherelle Patterson vervang. Op 25 Oktober 2017 het sy Engeland verteenwoordig in die Mejuffrou Groot Internasionaal 2017-kompetisie wat by die Vinpearl-konvensiesentrum in Phu Quoc, Viëtnam, gehou is, waar sy nie tot die halfeindronde deurgedring het nie. Op 9 Julie 2022 is Simbani as 'n deelnemer van Mejuffrou Heelal Groot Brittanje 2022 gekroon en deur Emma Rose Collingridge vervang. Sy sal haar land by die Mejuffrou Heelal 2022-kompetisie verteenwoordig.

## Verwysings
USS John F. Kennedy (CVN-79)

'*USS *John F. Kennedy* (CVN-79)*' is die tweede Gerald R. Ford-klas vliegdekskip wat vir die Verenigde State se vloot gebou is. Die skip is op 29 Oktober 2019 te water gelaat en op 7 Desember 2019 gedoop.

## Konstruksie 
links|duimnael|*John F. Kennedy* tydens bouwerk in September 2018.
Op 15 Januarie 2009 is 'n $374&nbsp;miljoen kontrak vir ontwerpwerk en konstruksievoorbereiding vir *John F. Kennedy* aan Huntington Ingalls Industries se Northrop Grumman Shipbuilding toegeken. Op 30 September 2010 het Northrop Grumman aangekondig dat voorbereidings aan die gang is om met bouwerk te begin. Op 25 Februarie 2011 het die Vloot die seremoniële eerste-staalsnit by Northrop Grumman in Newport News gehou, wat die formele begin van konstruksie van *John F. Kennedy* ingelui het.

*John F. Kennedy* was oorspronklik beplan om in 2018 voltooi te wees. Dit is tot 2020 verleng nadat Robert Gates, minister van verdediging, in 2009 aangekondig het dat die program na 'n vyfjaar-bouprogram sal oorskuif om dit op 'n "fiskaal meer volhoubare pad" te plaas. Teen laat 2012 het vertragings in konstruksie voorgekom, en die Vlootdepartement het ondersoek ingestel na die verlenging in die konstruksietyd van beide *Enterprise* en *John F. Kennedy* met 'n bykomende twee jaar wat die skip se inwerkingtreding tot 2022 sou vertraag.

In September 2013 het die Staatsaanspreeklikheidskantoor aanbeveel om die detailontwerp en konstruksiekontrak vir *John F. Kennedy* uit te stel totdat programmatiese tekorte uitgesorteer is. Die Vloot- en Verdedigingsdepartement het die aanbeveling afgekeur. Die vloot het tegniese, ontwerp- en konstruksie-uitdagings in die gesig gestaar om *Gerald R. Ford* te voltooi, insluitend die vervaardiging van stelsels voordat hulle hul volwassenheid kon demonstreer, om sodoende aan die vereiste installasiedatums te voldoen. *Gerald R. Ford* se koste het met 22% tot $12,8 miljard gestyg, en bykomende verhogings kon volg as gevolg van onsekerhede oor kritieke tegnologiestelsels.

## Verwysings